Jerry Butler

Jerry Butler (1939–2025), med tilnavnet The Ice Man, var en USA-amerikansk soulsanger og låtskriver. Han var den opprinnelige førstesangeren i vokalgruppa The Impressions, men han har også en lang og suksessrik solokarriere. 

Butler vokste opp i et av Chicagos fattigere strøk. Han blei aktiv i musikklivet i ei lokal kirke. Her traff han blant annet Curtis Mayfield, og de to var med i gospelgruppa Northern Jubilee Gospel Singers. Mayfield og Butler blei også med i gruppa The Roosters, da noen av medlemmene i denne flytta til Chicago. Gruppa blei i 1958 omdøpt til The Impressions. De fikk platekontrakt, og sangen «For Your Precious Love», skrevet av blant annet Butler og med ham som førstesanger, fikk en tredjeplass Billboards rhythm-and-blues-liste.Om «For Your Precious Love» på nettstedet Allmusic.com; besøkt 3. februar 2016.

Samme høst forlot Butler Impressions og satsa på en solokarriere. Han hadde ei rekke slagere, både som sanger og som låtskriver. Mange av innspillingene var sammen med Mayfield, men han hadde også fine duetter med Dee Clark og Betty Everett. Etter en periode med svakere prestasjoner, fikk han ny suksess med albumene The Ice Man Cometh (1968) og Ice On Ice (1970). Den førstnevnte gav ham to Grammy-nominasjoner.Oversikt på nettstedet Awardsandshows.com; besøkt 3. februar 2016. 

Han har også produsert album for flere andre artister.

Sangen «He Will Break Your Heart», som Butler sjøl gav ut i 1960, blei i 1975 spilt inn av Tony Orlando and Dawn under tittelen «He Don't Love You (Like I Love You)». Denne innspillinga nådde førsteplassen på Billboard Hot 100s popliste.Oversikt  over Billboards listetopper i 1975; besøkt 3. februar 2016. 

I 1991 blei The Impressions, og dermed Butler, innvotert i Rock and Roll Hall of Fame.Omtale av The Impressions på nettstedet til Rock and Roll Hall of Fame; besøkt 3. februar 2016.

I 1984 starta Butler et eget øldistribusjonsselskap. Året etter gikk han inn i lokalpolitikken som commisioner i Cook County i Illinois. Han blei gjenvalgt så seint som i 2014.«Jerry "Iceman" Butler re-elected Cook County Commissioner» , i Hyde Park Herald 20. mars 2014; besøkt 3. februar 2016.

 Referanser 
Artikkel om Butler i Jan Sneum: Politikens rock-leksikon – Udenlandsk rock gennem 40 år, Politikens Forlag 1992, side 78 f.

 Eksterne lenker   



 Diskografi og listeplasseringer på nettstedet Allmusic.com

Kategori:Soulmusikere fra USA
Kategori:Sangere fra USA
Kategori:Låtskrivere fra USA
Kategori:Medlemmer av Rock and Roll Hall of Fame (gruppemedlem)
Kategori:Lokalpolitikere i USA
Kategori:Personer fra Chicago
Kategori:Personer fra Sunflower County i Mississippi